ເນື້ອໃນ

# ເອກະສານແບບຟອມ XML (XForms)

XForms ແມ່ນແບບຟອມເວັບປະເພດໃໝ່ທີ່ພັດທະນາໂດຍ World Wide Web Consortium. ຮູບແບບ XForm ຖືກກຳນົດໃນ Extensible Markup Language (XML). ຮູບແບບນີ້ໃຊ້ພາກສ່ວນແຍກຕ່າງຫາກເພື່ອອະທິບາຍວ່າແບບຟອມເຮັດຫຍັງ ແລະ ແບບຟອມມີລັກສະນະແນວໃດ. ທ່ານສາມາດເບິ່ງຂໍ້ກຳນົດສຳລັບ XForms ໄດ້ທີ່: https://www.w3.org/MarkUp/Forms/.

## ການເຮັດວຽກກັບ XForms

ໃນ LibreOffice, ເອກະສານ XForms ແມ່ນເອກະສານ Writer ປະເພດພິເສດ. ໂໝດການອອກແບບ ສຳລັບເອກະສານ XForm ຈະມີແຖບເຄື່ອງມື ແລະ ຊ່ອງເພີ່ມເຕີມ.

ຫຼັງຈາກທີ່ທ່ານສ້າງ ແລະ ບັນທຶກເອກະສານ XForms ແລ້ວ, ທ່ານສາມາດເປີດເອກະສານ, ຕື່ມຂໍ້ມູນໃນແບບຟອມ, ແລະ ສົ່ງການປ່ຽນແປງໄປຍັງເຊີບເວີໄດ້.

## ເພື່ອສ້າງເອກະສານ XForms ໃໝ່

1. ເລືອກ ໄຟລ໌ - ໃໝ່ - ເອກະສານແບບຟອມ XML.

   ປ່ອງຢ້ຽມການອອກແບບ XForms ຈະເປີດຂຶ້ນໃນເອກະສານ Writer ທີ່ຫວ່າງເປົ່າ.

2. ອອກແບບແບບຟອມຂອງທ່ານ.

- ແຊກຕົວຄວບຄຸມ, ເລືອກໂມເດວເລີ່ມຕົ້ນໃນບຣາວເຊີຄຸນສົມບັດ, ແລະ ປ້ອນຄຳສັ່ງ binding.

- ໃນ ຕົວນຳທາງຂໍ້ມູນ, ໃຫ້ເພີ່ມອົງປະກອບເຂົ້າໃນ instance.

- ໂຫຼດ instance ໃໝ່ຈາກໄຟລ໌ XML ແລະ ເພີ່ມຕົວຄວບຄຸມໃຫ້ກັບອົງປະກອບ ຫຼື ຄຸນລັກສະນະ XML ທີ່ກ່ຽວຂ້ອງ.

## ເພື່ອເປີດເອກະສານ XForms

- ເລືອກ ໄຟລ໌ - ເປີດ ແລະ ເລືອກເອກະສານ XForms. ເອກະສານ XForm ມີສ່ວນຂະຫຍາຍຄືກັນກັບເອກະສານຂໍ້ຄວາມ Writer (*.odt).

## ເພື່ອແກ້ໄຂເອກະສານ XForms

ເປີດເອກະສານ XForms ແລະ ໃຊ້ແຖບເຄື່ອງມື ແລະ ປ່ອງຢ້ຽມຕໍ່ໄປນີ້:

- ແຖບເຄື່ອງມືການອອກແບບແບບຟອມ

- ແຖບເຄື່ອງມືຕົວຄວບຄຸມແບບຟອມ

- ຕົວນຳທາງຂໍ້ມູນ

- ຕົວນຳທາງແບບຟອມ

ກະລຸນາສະໜັບສະໜູນພວກເຮົາ!