ເນື້ອໃນ

# ການເຮັດໃຫ້ວັດຖຸເຄື່ອນໄຫວໃນສະໄລ້ການນຳສະເໜີ

ທ່ານສາມາດນຳໃຊ້ເອັບເຟັກການເຄື່ອນໄຫວທີ່ກຳນົດໄວ້ລ່ວງໜ້າໃສ່ວັດຖຸໃນສະໄລ້ຂອງທ່ານໄດ້.

## ເພື່ອໃຫ້ນຳໃຊ້ເອັບເຟັກການເຄື່ອນໄຫວໃສ່ວັດຖຸ:

1. ໃນສະໄລ້ໃນມຸມເບິ່ງ ປົກກະຕິ, ເລືອກວັດຖຸທີ່ທ່ານຕ້ອງການເຮັດໃຫ້ເຄື່ອນໄຫວ.

2. ເລືອກ ມຸມເບິ່ງ - ການເຄື່ອນໄຫວ, ເພື່ອເປີດແຖບການເຄື່ອນໄຫວກຳນົດເອງໃນແຖບຂ້າງ. ຄລິກທີ່ປຸ່ມ ເພີ່ມ (+), ແລ້ວເລືອກເອັບເຟັກການເຄື່ອນໄຫວ.

3. ໃນໜ້າຕ່າງ ການເຄື່ອນໄຫວກຳນົດເອງ, ຄລິກທີ່ແຖບໜ້າເພື່ອເລືອກຈາກໝວດໝູ່ຂອງເອັບເຟັກ. ຄລິກທີ່ເອັບເຟັກ, ແລ້ວຄລິກ ຕົກລົງ.

ເພື່ອເບິ່ງຕົວຢ່າງການເຄື່ອນໄຫວ, ຄລິກປຸ່ມ ຫຼິ້ນ.

ໃນແຖບສະໄລ້ ຈະມີໄອຄອນ ປະກົດຂຶ້ນຖັດຈາກຕົວຢ່າງຂອງສະໄລ້ເຫຼົ່ານັ້ນທີ່ມີວັດຖຸໜຶ່ງ ຫຼື ຫຼາຍກວ່າທີ່ມີການເຄື່ອນໄຫວກຳນົດເອງ. ເມື່ອທ່ານນຳສະເໜີສະໄລ້ດ້ວຍ Presenter Console, ໄອຄອນ ຈະບົ່ງບອກວ່າສະໄລ້ຖັດໄປມີການເຄື່ອນໄຫວກຳນົດເອງ.

## ເພື່ອໃຫ້ນຳໃຊ້ ແລະ ແກ້ໄຂເອັບເຟັກເສັ້ນທາງການເຄື່ອນທີ່:

ວັດຖຸສາມາດຖືກເຮັດໃຫ້ເຄື່ອນໄຫວຕາມເສັ້ນທາງການເຄື່ອນທີ່ໄດ້. ທ່ານສາມາດນຳໃຊ້ເສັ້ນທາງທີ່ກຳນົດໄວ້ລ່ວງໜ້າ ຫຼື ເສັ້ນທາງການເຄື່ອນທີ່ຂອງທ່ານເອງ.

ຖ້າທ່ານເລືອກ "ເສັ້ນໂຄ້ງ", "ຮູບຫຼາຍແຈ", ຫຼື "ເສັ້ນແບບອິດສະຫຼະ", ໜ້າຕ່າງຈະປິດລົງ ແລະ ທ່ານສາມາດແຕ້ມເສັ້ນທາງຂອງທ່ານເອງໄດ້. ຖ້າການແຕ້ມສຳເລັດແລ້ວ ແລະ ບໍ່ໄດ້ຖືກຍົກເລີກ, ເສັ້ນທາງທີ່ສ້າງຂຶ້ນຈະຖືກລຶບອອກຈາກເອກະສານ ແລະ ແຊກເຂົ້າເປັນເອັບເຟັກເສັ້ນທາງການເຄື່ອນທີ່.

ການແກ້ໄຂເສັ້ນທາງການເຄື່ອນທີ່

ຖ້າແຖບການເຄື່ອນໄຫວກຳນົດເອງສະແດງຢູ່, ເສັ້ນທາງການເຄື່ອນທີ່ຂອງທຸກເອັບເຟັກໃນສະໄລ້ປັດຈຸບັນຈະຖືກແຕ້ມເປັນຊັ້ນໂປ່ງໃສເທິງສະໄລ້. ທຸກເສັ້ນທາງຈະສະແດງໃຫ້ເຫັນຕະຫຼອດເວລາ, ດັ່ງນັ້ນການເຄື່ອນໄຫວທີ່ມີເສັ້ນທາງຕໍ່ເນື່ອງກັນຈຶ່ງສາມາດສ້າງໄດ້ຢ່າງງ່າຍດາຍ.

ເສັ້ນທາງການເຄື່ອນທີ່ສາມາດເລືອກໄດ້ໂດຍການຄລິກໃສ່ເສັ້ນທາງ. ເສັ້ນທາງທີ່ຖືກເລືອກຈະສະແດງຈຸດຈັບ, ມັນສາມາດຖືກຍ້າຍ ແລະ ປ່ຽນຂະໜາດໄດ້ຄືກັບຮູບຊົງ. ການດັບເບິລຄລິກໃສ່ເສັ້ນທາງຈະເລີ່ມໂໝດແກ້ໄຂຈຸດ. ໂໝດແກ້ໄຂຈຸດຍັງສາມາດເລີ່ມໄດ້ໂດຍ ແກ້ໄຂ - ຈຸດ ຫຼື ໂດຍການກົດ F8.

## ເພື່ອລຶບເອັບເຟັກການເຄື່ອນໄຫວອອກຈາກວັດຖຸ:

1. ໃນສະໄລ້ໃນມຸມເບິ່ງ ປົກກະຕິ, ເລືອກວັດຖຸທີ່ທ່ານຕ້ອງການລຶບເອັບເຟັກອອກ.

2. ເລືອກ ການນຳສະເໜີ - ການເຄື່ອນໄຫວກຳນົດເອງ.

3. ຄລິກ ລຶບອອກ.

ຫົວຂໍ້ທີ່ກ່ຽວຂ້ອງ

ການເຮັດໃຫ້ການປ່ຽນສະໄລ້ເຄື່ອນໄຫວ

ກະລຸນາສະໜັບສະໜູນພວກເຮົາ!