ເນື້ອໃນ

# ການນຳໃຊ້ການຄວບຄຸມເນື້ອຫາໃນ LibreOffice Writer

## ການຄວບຄຸມເນື້ອໃນ

ການຄວບຄຸມເນື້ອໃນແມ່ນຂໍ້ຄວາມບ່ອນວາງແທນ ເຊິ່ງເນື້ອໃນປັດຈຸບັນຈະຖືກປ່ຽນແທນເມື່ອຄລິກໃສ່ສ່ວນຄວບຄຸມ. ການຄວບຄຸມເນື້ອໃນແມ່ນສ່ວນຄວບຄຸມແຍກຕ່າງຫາກເພື່ອເພີ່ມ ແລະ ປັບແຕ່ງສຳລັບໃຊ້ໃນແມ່ແບບ, ແບບຟອມ ແລະ ເອກະສານ. ການຄວບຄຸມເນື້ອໃນສາມາດສະໜອງຂໍ້ຄວາມແນະນຳ ແລະ ຕັ້ງຄ່າໃຫ້ສ່ວນຄວບຄຸມຫາຍໄປເມື່ອຜູ້ໃຊ້ພິມຂໍ້ຄວາມຂອງຕົນເອງລົງໄປ.

## ການນຳໃຊ້ການຄວບຄຸມເນື້ອຫາຂໍ້ຄວາມຮູບແບບຫຼາກຫຼາຍ (Rich Text)

1. ວາງເຄີເຊີໃນຕຳແໜ່ງທີ່ຕ້ອງການແຊກ.

2. ເລືອກ ແບບຟອມ - ຄວບຄຸມເນື້ອໃນ - ຂໍ້ຄວາມແບບ Rich Text

3. ເລືອກ ແບບຟອມ - ຄວບຄຸມເນື້ອໃນ - ຄຸນສົມບັດ.

4. ທ່ານສາມາດເລືອກ ເນື້ອຫາແມ່ນຂໍ້ຄວາມຕົວແທນ, ເພີ່ມ ຫົວຂໍ້ ແລະ ແທັກ (Tag) ໄດ້ຕາມຕ້ອງການ.

5. ຄລິກ ຕົກລົງ ເພື່ອປິດໜ້າຕ່າງ ຄຸນສົມບັດການຄວບຄຸມເນື້ອຫາ.

6. ເພື່ອແຊກຂໍ້ຄວາມຮູບແບບຫຼາກຫຼາຍ, ໃຫ້ຄລິກໃນສ່ວນຄວບຄຸມແລ້ວພິມຂໍ້ຄວາມ.

## ການນຳໃຊ້ການຄວບຄຸມເນື້ອຫາຂໍ້ຄວາມທຳມະດາ

1. ວາງເຄີເຊີໃນຕຳແໜ່ງທີ່ຕ້ອງການແຊກ.

2. ເລືອກ ແບບຟອມ - ຄວບຄຸມເນື້ອໃນ - ຂໍ້ຄວາມທຳມະດາ.

3. ເລືອກ ແບບຟອມ - ຄວບຄຸມເນື້ອໃນ - ຄຸນສົມບັດ.

4. ທ່ານສາມາດເລືອກ ເນື້ອຫາແມ່ນຂໍ້ຄວາມຕົວແທນ, ເພີ່ມ ຫົວຂໍ້ ແລະ ແທັກ (Tag) ໄດ້ຕາມຕ້ອງການ.

5. ຄລິກ ຕົກລົງ ເພື່ອປິດໜ້າຕ່າງ ຄຸນສົມບັດການຄວບຄຸມເນື້ອຫາ.

6. ເພື່ອແຊກຂໍ້ຄວາມທຳມະດາ, ໃຫ້ຄລິກໃນສ່ວນຄວບຄຸມແລ້ວພິມຂໍ້ຄວາມ.

## ການນຳໃຊ້ການຄວບຄຸມເນື້ອຫາຮູບພາບ

1. ວາງເຄີເຊີໃນຕຳແໜ່ງທີ່ຕ້ອງການແຊກ.

2. ເລືອກ ແບບຟອມ - ຄວບຄຸມເນື້ອໃນ - ຮູບພາບ.

3. ຄລິກທີ່ຕົວແທນຮູບພາບເພື່ອເປີດໜ້າຕ່າງ ແຊກຮູບພາບ, ແລ້ວເລືອກໄຟລ໌ຮູບ. ຮູບພາບຈະຖືກຕິດຢຶດ ແບບຕົວອັກສອນ ໃນເອກະສານ.

## ການນຳໃຊ້ການຄວບຄຸມເນື້ອຫາຊ່ອງໝາຍ (Check Box)

1. ວາງເຄີເຊີໃນຕຳແໜ່ງທີ່ຕ້ອງການແຊກ.

2. ເລືອກ ແບບຟອມ - ຄວບຄຸມເນື້ອໃນ - ຊ່ອງໝາຍ (Check Box).

3. ທ່ານສາມາດເລືອກ ເນື້ອຫາແມ່ນຂໍ້ຄວາມຕົວແທນ, ເພີ່ມ ຫົວຂໍ້ ແລະ ແທັກ (Tag) ໄດ້ຕາມຕ້ອງການ.

4. ເລືອກຕົວອັກສອນສຳລັບສະຖານະຖືກໝາຍ ແລະ ບໍ່ຖືກໝາຍຂອງຊ່ອງໝາຍ. ໃຊ້ປຸ່ມ ເລືອກ ເພື່ອເປີດໜ້າຕ່າງ ຕົວອັກສອນພິເສດ ແລະ ເລືອກຕົວອັກສອນອື່ນ.

5. ຄລິກ ຕົກລົງ ເພື່ອປິດໜ້າຕ່າງ ຄຸນສົມບັດການຄວບຄຸມເນື້ອຫາ.

6. ຄລິກທີ່ຊ່ອງໝາຍເພື່ອໝາຍເລືອກ ຫຼື ຍົກເລີກການເລືອກ.

## ການນຳໃຊ້ການຄວບຄຸມເນື້ອຫາລາຍການແບບເລື່ອນລົງ (Drop-down List)

1. ວາງເຄີເຊີໃນຕຳແໜ່ງທີ່ຕ້ອງການແຊກ.

2. ເລືອກ ແບບຟອມ - ຄວບຄຸມເນື້ອໃນ - ລາຍການເລືອກລົງ (Drop-down List).

3. ເລືອກ ແບບຟອມ - ຄວບຄຸມເນື້ອໃນ - ຄຸນສົມບັດ.

4. ທ່ານສາມາດເລືອກ ເນື້ອຫາແມ່ນຂໍ້ຄວາມຕົວແທນ, ເພີ່ມ ຫົວຂໍ້ ແລະ ແທັກ (Tag) ໄດ້ຕາມຕ້ອງການ.

5. ໃນຊ່ອງ ລາຍການໃນລາຍຊື່:

- ໃຊ້ປຸ່ມ ເພີ່ມ ເພື່ອເພີ່ມລາຍການໃໝ່, ໂດຍປ້ອນຊື່ທີ່ສະແດງ ແລະ ຄ່າຂອງລາຍການໃນໜ້າຕ່າງ ຄຸນສົມບັດລາຍການໃນລາຍຊື່ຂອງການຄວບຄຸມເນື້ອຫາ.

- ໃຊ້ປຸ່ມ ປ່ຽນແປງ ເພື່ອປ່ຽນຊື່ ແລະ ຄ່າຂອງລາຍການທີ່ເລືອກ.

- ໃຊ້ປຸ່ມ ເອົາອອກ ເພື່ອລຶບລາຍການທີ່ເລືອກອອກຈາກລາຍຊື່.

- ໃຊ້ປຸ່ມ ຍ້າຍຂຶ້ນ ແລະ ຍ້າຍລົງ ເພື່ອຈັດຕຳແໜ່ງລາຍການທີ່ເລືອກໃນລາຍຊື່.

6. ຄລິກ ຕົກລົງ ເພື່ອປິດໜ້າຕ່າງ ຄຸນສົມບັດການຄວບຄຸມເນື້ອຫາ.

7. ເພື່ອແຊກເນື້ອຫາ, ໃຫ້ຄລິກທີ່ສ່ວນຄວບຄຸມເພື່ອເປີດລາຍການແບບເລື່ອນລົງ, ແລ້ວເລືອກໜຶ່ງໃນລາຍການທີ່ສະແດງ.

## ການນຳໃຊ້ການຄວບຄຸມເນື້ອຫາແບບລາຍຊື່ກ່ອງຄອມໂບ

ທີ່ແຕກຕ່າງຈາກ ການຄວບຄຸມເນື້ອຫາລາຍການແບບເລື່ອນລົງ, ລາຍຊື່ກ່ອງຄອມໂບ ຊ່ວຍໃຫ້ທ່ານສາມາດພິມຂໍ້ຄວາມລົງໃນກ່ອງໄດ້ໂດຍກົງ ຫຼື ເລືອກໜຶ່ງໃນລາຍການຈາກລາຍຊື່ກໍໄດ້.

1. ວາງເຄີເຊີໃນຕຳແໜ່ງທີ່ຕ້ອງການແຊກ.

2. ເລືອກ ແບບຟອມ - ຄວບຄຸມເນື້ອໃນ - ກ່ອງຄອມໂບ (Combo Box).

3. ເລືອກ ແບບຟອມ - ຄວບຄຸມເນື້ອໃນ - ຄຸນສົມບັດ.

4. ປະຕິບັດຕາມຄຳແນະນຳສຳລັບ ການຄວບຄຸມເນື້ອຫາລາຍການແບບເລື່ອນລົງ ເພື່ອແຊກຊື່ທີ່ສະແດງ ແລະ ຄ່າລົງໃນລາຍຊື່.

5. ເພື່ອແຊກເນື້ອຫາ, ໃຫ້ຄລິກທີ່ສ່ວນຄວບຄຸມເພື່ອເປີດລາຍການແບບເລື່ອນລົງ, ເລືອກໜຶ່ງໃນລາຍການທີ່ສະແດງ ຫຼື ພິມຂໍ້ຄວາມຂອງທ່ານເອງ.

## ການນຳໃຊ້ການຄວບຄຸມເນື້ອຫາວັນທີ

1. ວາງເຄີເຊີໃນຕຳແໜ່ງທີ່ຕ້ອງການແຊກ.

2. ເລືອກ ແບບຟອມ - ຄວບຄຸມເນື້ອໃນ - ວັນທີ.

3. ເລືອກ ແບບຟອມ - ຄວບຄຸມເນື້ອໃນ - ຄຸນສົມບັດ.

4. ເລືອກຮູບແບບວັນທີຢ່າງໃດຢ່າງໜຶ່ງໃນລາຍການ ຮູບແບບວັນທີ.

5. ຄລິກ ຕົກລົງ ເພື່ອປິດໜ້າຕ່າງ ຄຸນສົມບັດການຄວບຄຸມເນື້ອຫາ.

6. ເພື່ອແຊກວັນທີ, ໃຫ້ຄລິກທີ່ສ່ວນຄວບຄຸມເພື່ອເປີດປະຕິທິນ ແລ້ວເລືອກວັນທີ.

ຫົວຂໍ້ທີ່ກ່ຽວຂ້ອງ

ການຄວບຄຸມເນື້ອໃນ

ກະລຸນາສະໜັບສະໜູນພວກເຮົາ!