ເນື້ອໃນ

# ສົ່ງອອກໄຟລ໌ຂໍ້ຄວາມ

ໄດອາລັອກ ສົ່ງອອກໄຟລ໌ຂໍ້ຄວາມ ຊ່ວຍໃຫ້ທ່ານກຳນົດຕົວເລືອກການສົ່ງອອກສຳລັບໄຟລ໌ຂໍ້ຄວາມ. ໄດອາລັອກຈະສະແດງຂຶ້ນຫາກທ່ານບັນທຶກຂໍ້ມູນສະເປຣດຊີດເປັນປະເພດໄຟລ໌ "Text CSV", ແລະ ຫາກມີການໝາຍເອົາຫ້ອງ ແກ້ໄຂການຕັ້ງຄ່າຕົວຕອງ ໃນໄດອາລັອກ ບັນທຶກເປັນ.

## ຕົວເລືອກຟີວ

ກຳນົດຕົວຂັ້ນຟີວ, ຕົວຂັ້ນຂໍ້ຄວາມ ແລະ ຊຸດຕົວອັກສອນທີ່ໃຊ້ສຳລັບການສົ່ງອອກຂໍ້ຄວາມ.

### ຊຸດຕົວອັກສອນ

ລະບຸຊຸດຕົວອັກສອນສຳລັບການສົ່ງອອກຂໍ້ຄວາມ.

### ຕົວຂັ້ນຟີວ

ເລືອກ ຫຼື ປ້ອນຕົວຂັ້ນຟີວ, ເຊິ່ງໃຊ້ແຍກຟີວຂໍ້ມູນ.

### ຕົວຂັ້ນຂໍ້ຄວາມ

ເລືອກ ຫຼື ປ້ອນຕົວຂັ້ນຂໍ້ຄວາມ, ເຊິ່ງໃຊ້ຄອບທຸກຟີວຂໍ້ມູນ.

### ໃສ່ເຄື່ອງໝາຍຄຳເວົ້າທຸກເຊວຂໍ້ຄວາມ

ສົ່ງອອກທຸກເຊວຂໍ້ຄວາມໂດຍມີເຄື່ອງໝາຍຄຳເວົ້າທັງທາງໜ້າ ແລະ ທາງຫຼັງ ຕາມທີ່ຕັ້ງໄວ້ໃນຫ້ອງຕົວຂັ້ນຂໍ້ຄວາມ. ຫາກບໍ່ໄດ້ໝາຍເອົາ, ຈະມີພຽງແຕ່ເຊວຂໍ້ຄວາມທີ່ມີຕົວອັກສອນຂັ້ນຟີວເທົ່ານັ້ນທີ່ຈະຖືກໃສ່ເຄື່ອງໝາຍຄຳເວົ້າ.

### ບັນທຶກເນື້ອຫາເຊວຕາມທີ່ສະແດງ

ເປີດໃຊ້ໂດຍຄ່າມາດຕະຖານ, ຂໍ້ມູນຈະຖືກບັນທຶກຕາມທີ່ສະແດງ, ລວມທັງຮູບແບບຕົວເລກທີ່ໃຊ້. ຫາກຫ້ອງນີ້ບໍ່ໄດ້ຖືກໝາຍ, ເນື້ອຫາຂໍ້ມູນດິບຈະຖືກບັນທຶກ ຄືກັບໃນຊອບແວຣ໌ເວີຊັນເກົ່າ.

ຂຶ້ນກັບຮູບແບບຕົວເລກ, ການບັນທຶກເນື້ອຫາເຊວຕາມທີ່ສະແດງອາດຈະຂຽນຄ່າທີ່ໃນລະຫວ່າງການນຳເຂົ້າບໍ່ສາມາດແປເປັນຄ່າຕົວເລກໄດ້ອີກຕໍ່ໄປ.

### ຄວາມກວ້າງຖັນຄົງທີ່

ສົ່ງອອກທຸກຟີວຂໍ້ມູນດ້ວຍຄວາມກວ້າງຄົງທີ່.

- ຄວາມກວ້າງຂອງຟີວຂໍ້ມູນໃນໄຟລ໌ຂໍ້ຄວາມທີ່ສົ່ງອອກ ຈະຖືກຕັ້ງຕາມຄວາມກວ້າງປັດຈຸບັນຂອງຖັນທີ່ກ່ຽວຂ້ອງ.

- ຄ່າຕ່າງໆ ຈະຖືກສົ່ງອອກໃນຮູບແບບຕາມທີ່ເຫັນໃນເຊວປັດຈຸບັນ.

- ຫາກຄ່າມີຄວາມຍາວເກີນຄວາມກວ້າງຖັນຄົງທີ່, ມັນຈະຖືກສົ່ງອອກເປັນຂໍ້ຄວາມ ###.

- ຫາກຂໍ້ຄວາມມີຄວາມຍາວເກີນຄວາມກວ້າງຖັນຄົງທີ່, ມັນຈະຖືກຕັດສ່ວນທ້າຍອອກ.

- ການຈັດວາງ ຊ້າຍ, ກາງ, ແລະ ຂວາ ຈະຖືກຈຳລອງໂດຍການແຊກຍະຫວ່າງ.

ຫົວຂໍ້ທີ່ກ່ຽວຂ້ອງ

ການເປີດ ແລະ ບັນທຶກໄຟລ໌ຂໍ້ຄວາມ CSV

ກະລຸນາສະໜັບສະໜູນພວກເຮົາ!