ເນື້ອໃນ

# ຕົວດຳເນີນການໃນ LibreOffice Calc

ທ່ານສາມາດໃຊ້ຕົວດຳເນີນການຕໍ່ໄປນີ້ໃນ LibreOffice Calc:

## ຕົວດຳເນີນການເລກຄະນິດ

ຕົວດຳເນີນການເຫຼົ່ານີ້ສົ່ງຄືນຜົນລັດເປັນຕົວເລກ.

ຕົວດຳເນີນການ | ຊື່ | ຕົວຢ່າງ
--- | --- | ---
+ | ການບວກ | 1+1
- | ການລົບ | 2-1
- | ການເຮັດໃຫ້ເປັນຄ່າລົບ | -5
* | ການຄູນ | 2*2
/ | ການຫານ | 9/3
% | ເປີເຊັນ | 15%
^ | ການຍົກກຳລັງ | 3^2

ຄຳນຳໜ້າ "-" (ການເຮັດໃຫ້ເປັນຄ່າລົບ) ມີລຳດັບຄວາມສຳຄັນສູງກວ່າ "^" (ການຍົກກຳລັງ). ຕົວຢ່າງ -3^2 ເທົ່າກັບ 9, ເຊິ່ງແມ່ນກຳລັງສອງຂອງຕົວເລກຄ່າລົບ.

B^X ອາດຈະ ຫຼື ອາດຈະບໍ່ລາຍງານຂໍ້ຜິດພາດ #NUM! ເມື່ອ B ເປັນຄ່າລົບ ແລະ X ບໍ່ແມ່ນຈຳນວນຖ້ວນ. ນິພົດ =B^X ຈະຖືກຄິດໄລ່ໃນຮູບແບບດຽວກັນກັບ =POWER(B;X).

## ຕົວດຳເນີນການປຽບທຽບ

ຕົວດຳເນີນການເຫຼົ່ານີ້ຈະສົ່ງຄືນຄ່າເປັນ ຈິງ (true) ຫຼື ເທັດ (false).

ຕົວດຳເນີນການ | ຊື່ | ຕົວຢ່າງ
--- | --- | ---
= | ເທົ່າກັບ | A1=B1
> | ໃຫຍ່ກວ່າ | A1>B1
< | ນ້ອຍກວ່າ | A1<B1
>= | ໃຫຍ່ກວ່າ ຫຼື ເທົ່າກັບ | A1>=B1
<= | ນ້ອຍກວ່າ ຫຼື ເທົ່າກັບ | A1<=B1
<> | ບໍ່ເທົ່າກັບ | A1<>B1

## ຕົວດຳເນີນການຂໍ້ຄວາມ

ຕົວດຳເນີນການທີ່ລວມຂໍ້ຄວາມທີ່ແຍກກັນໃຫ້ເປັນຂໍ້ຄວາມດຽວ.

ຕົວດຳເນີນການ | ຊື່ | ຕົວຢ່າງ
--- | --- | ---
& | ການເຊື່ອມຂໍ້ຄວາມ | "Sun" & "day" ແມ່ນ "Sunday"

## ຕົວດຳເນີນການອ້າງອີງ

ຕົວດຳເນີນການເຫຼົ່ານີ້ຈະສົ່ງຄືນຊ່ວງຂອງຫ້ອງຂໍ້ມູນເປັນສູນ, ໜຶ່ງ ຫຼື ຫຼາຍຫ້ອງ.

ຊ່ວງ (Range) ມີລຳດັບຄວາມສຳຄັນສູງສຸດ, ຖັດມາແມ່ນສ່ວນຕັດ (intersection), ແລະ ສຸດທ້າຍແມ່ນສ່ວນຮ່ວມ (union).

ຕົວດຳເນີນການ | ຊື່ | ຕົວຢ່າງ
--- | --- | ---
: | ຊ່ວງ | A1:C108, A:D ຫຼື 3:13
! | ສ່ວນຕັດ | SUM(A1:B6!B5:C12) ຄຳນວນຜົນບວກຂອງທຸກຫ້ອງໃນສ່ວນຕັດ; ໃນຕົວຢ່າງນີ້, ຜົນໄດ້ຮັບແມ່ນຜົນບວກຂອງຫ້ອງ B5 ແລະ B6.
~ | ການຕໍ່ກັນ ຫຼື ການລວມກຸ່ມ | ຮັບເອົາສອງການອ້າງອີງ ແລະ ສົ່ງຄືນລາຍການອ້າງອີງ, ເຊິ່ງເປັນການຕໍ່ການອ້າງອີງເບື້ອງຊ້າຍຕາມດ້ວຍການອ້າງອີງເບື້ອງຂວາ. ລາຍການທີ່ຊ້ຳກັນຈະຖືກອ້າງອີງສອງເທື່ອ. =COUNT(A1:B2~B2:C3) ນັບຄ່າຂອງ A1:B2 ແລະ B2:C3. ສັງເກດວ່າຫ້ອງ B2 ຈະຖືກນັບສອງເທື່ອ. =INDEX(A1:B2~C1:D2;2;1;2) ເລືອກຫ້ອງ C2, ນັ້ນຄື, ຫ້ອງທຳອິດຂອງແຖວທີສອງ, ຖັນທຳອິດ, ຂອງຊ່ວງທີສອງ (C1:D2) ໃນລາຍການຊ່ວງ.

ບໍ່ອະນຸຍາດໃຫ້ໃຊ້ລາຍການອ້າງອີງພາຍໃນນິພົດອາເຣ.

## ລຳດັບຄວາມສຳຄັນຂອງຕົວດຳເນີນການ

ການຈັດກຸ່ມ ແລະ ລຳດັບຄວາມສຳຄັນຂອງຕົວດຳເນີນການ, ຈາກລຳດັບສູງສຸດຫາຕ່ຳສຸດ.

ການຈັດກຸ່ມ | ຕົວດຳເນີນການ | ຄຳອະທິບາຍ
--- | --- | ---
ຊ້າຍ | : | ຊ່ວງ.
ຊ້າຍ | ! | ສ່ວນຕັດການອ້າງອີງ (A1:C4!B1:B5 ແມ່ນ B1:B4).
ຊ້າຍ | ~ | ການລວມການອ້າງອີງ.
ຂວາ | +,- | ຕົວດຳເນີນການຢູນາຣີແບບຕື່ມໜ້າ. ຕົວຢ່າງ, -5 ຫຼື -A1. ສັງເກດວ່າພວກມັນມີລຳດັບຄວາມສຳຄັນທີ່ຕ່າງຈາກການບວກ ແລະ ການລົບ.
ຊ້າຍ | % | ຕົວດຳເນີນການຢູນາຣີແບບຕໍ່ທ້າຍ % (ຫານໃຫ້ 100). ສັງເກດວ່າອັນນີ້ໃຊ້ໄດ້ກັບນິພົດ, ຕົວຢ່າງ, B1%.
ຊ້າຍ | ^ | ເລກກຳລັງ (2^3 ແມ່ນ 8).
ຊ້າຍ | *,/ | ຄູນ, ຫານ.
ຊ້າຍ | +,- | ການດຳເນີນການແບບບິນາຣີ ບວກ, ລົບ. ສັງເກດວ່າການບວກ ແລະ ລົບແບບຢູນາຣີ (ຕື່ມໜ້າ) ມີລຳດັບຄວາມສຳຄັນທີ່ຕ່າງກັນ.
ຊ້າຍ | & | ການດຳເນີນການແບບບິນາຣີສຳລັບການຕໍ່ຂໍ້ຄວາມ. ສັງເກດວ່າ "&" ຈະຕ້ອງໃສ່ເຄື່ອງໝາຍກຳກັບເມື່ອລວມຢູ່ໃນເອກະສານ XML.
ຊ້າຍ | =, <>, <, <=, >, >= | ຕົວດຳເນີນການປຽບທຽບ ເທົ່າກັບ, ບໍ່ເທົ່າກັບ, ໜ້ອຍກວ່າ, ໜ້ອຍກວ່າ ຫຼື ເທົ່າກັບ, ຫຼາຍກວ່າ, ຫຼາຍກວ່າ ຫຼື ເທົ່າກັບ.

ເຄື່ອງໝາຍຕື່ມໜ້າ "-" ມີລຳດັບຄວາມສຳຄັນສູງກວ່າ "^", "^" ແມ່ນການຈັດກຸ່ມຈາກຊ້າຍ, ແລະ ສ່ວນຕັດການອ້າງອີງມີລຳດັບຄວາມສຳຄັນສູງກວ່າການລວມການອ້າງອີງ.

ເຄື່ອງໝາຍຕື່ມໜ້າ "+" ແລະ "-" ຖືກກຳນົດໃຫ້ເປັນການຈັດກຸ່ມຈາກຂວາ. ແນວໃດກໍຕາມ, ສັງເກດວ່າແອັບພລິເຄຊັນທົ່ວໄປທີ່ນຳໃຊ້ຕົວດຳເນີນການຕາມຂໍ້ກຳນົດນີ້ ອາດຈະນຳໃຊ້ພວກມັນເປັນການຈັດກຸ່ມຈາກຊ້າຍ ເພາະຜົນການຄຳນວນຈະຄືກັນ.

ລຳດັບຄວາມສຳຄັນສາມາດປ່ຽນແປງໄດ້ໂດຍການໃຊ້ວົງເລັບ, ເຊັ່ນ "=2+3*4" ຈະໄດ້ 14 ແຕ່ "=(2+3)*4" ຈະໄດ້ 20.

ຫົວຂໍ້ທີ່ກ່ຽວຂ້ອງ

OpenDocument v1.3 ພາກທີ 4, ຕົວດຳເນີນການສູດ

ກະລຸນາສະໜັບສະໜູນພວກເຮົາ!