ເນື້ອໃນ

# ການແກ້ໄຂການເຊື່ອມໂຍງ

ເມື່ອທ່ານ Command Ctrl-ຄລິກ ໃສ່ການເຊື່ອມໂຍງໃນເອກະສານ Writer, ບຣາວເຊີເວັບຂອງທ່ານຈະເປີດຂຶ້ນພ້ອມກັບທີ່ຢູ່ເວັບທີ່ຕ້ອງການ. ຖ້າທ່ານບໍ່ໄດ້ໃຊ້ເມົາສ໌, ໃຫ້ວາງເຄີເຊີໄວ້ໃນການເຊື່ອມໂຍງ ແລະ ເປີດເມນູລັດດ້ວຍ Shift+F10, ຈາກນັ້ນເລືອກ ເປີດການເຊື່ອມໂຍງ.

## ການປ່ຽນຂໍ້ຄວາມຂອງການເຊື່ອມໂຍງ

ໃນເອກະສານ Writer, ທ່ານສາມາດຄລິກໃສ່ບ່ອນໃດກໍໄດ້ໃນການເຊື່ອມໂຍງ ແລະ ແກ້ໄຂຂໍ້ຄວາມທີ່ສະແດງໃຫ້ເຫັນ.

ຖ້າທ່ານອອກຈາກການເຊື່ອມໂຍງໂດຍການວາງເຄີເຊີໄວ້ບ່ອນອື່ນ, ຈະມີພຽງແຕ່ຂໍ້ຄວາມທີ່ສະແດງໃຫ້ເຫັນເທົ່ານັ້ນທີ່ປ່ຽນແປງ.

ຖ້າທ່ານອອກຈາກການເຊື່ອມໂຍງໂດຍການປ້ອນຍະວ່າງຖັດຈາກຕົວອັກສອນສຸດທ້າຍໂດຍກົງ, ລະບົບແກ້ໄຂອັດຕະໂນມັດ (ຖ້າເປີດໃຊ້ງານ) ຈະປ່ຽນ URL ປາຍທາງໃຫ້ຄືກັນກັບຂໍ້ຄວາມທີ່ສະແດງໃຫ້ເຫັນ.

ໃນເອກະສານທຸກປະເພດ, ທ່ານສາມາດເປີດກ່ອງໂຕ້ຕອບການເຊື່ອມໂຍງເພື່ອແກ້ໄຂການເຊື່ອມໂຍງໄດ້. ທຳອິດໃຫ້ວາງເຄີເຊີໄວ້ໃນການເຊື່ອມໂຍງ ຫຼື ທາງໜ້າຂອງການເຊື່ອມໂຍງໂດຍກົງ, ຈາກນັ້ນຄລິກໃສ່ໄອຄອນການເຊື່ອມໂຍງໃນແຖບມາດຕະຖານ.

## ການປ່ຽນ URL ຂອງການເຊື່ອມໂຍງ

- ຕາມທີ່ໄດ້ອະທິບາຍໄວ້ຂ້າງເທິງ, ໃຫ້ເປີດ ກ່ອງໂຕ້ຕອບການເຊື່ອມໂຍງ.

## ການປ່ຽນຄຸນລັກສະນະຂອງການເຊື່ອມໂຍງທັງໝົດ

1. ເປີດໜ້າຕ່າງລັກສະນະ (Styles).

2. ຄລິກໃສ່ໄອຄອນລັກສະນະຕົວອັກສອນ (Character Styles).

3. ຄລິກຂວາໃສ່ລັກສະນະຕົວອັກສອນ “Internet Link” ຫຼື “Visited Internet Link”, ແລ້ວເລືອກ ແກ້ໄຂລັກສະນະ.

4. ໃນກ່ອງໂຕ້ຕອບ, ເລືອກຄຸນລັກສະນະໃໝ່, ແລ້ວຄລິກ ຕົກລົງ.

## ການແກ້ໄຂປຸ່ມການເຊື່ອມໂຍງ

ປຸ່ມການເຊື່ອມໂຍງຈະຕ້ອງໄດ້ຮັບການແກ້ໄຂໃນໂໝດການອອກແບບຟອມ.

1. ເລືອກເມນູ ຟອມ - ໂໝດການອອກແບບ ຫຼື ເລືອກ ມຸມມອງ - ແຖບເຄື່ອງມື ແລະ ເປີດໃຊ້ງານແຖບເຄື່ອງມືການຄວບຄຸມຟອມ, ຄລິກໃສ່ໄອຄອນໂໝດການອອກແບບ ແລະ ຄລິກໃສ່ປຸ່ມ. ປຸ່ມຈັດການຈະປະກົດຂຶ້ນ.

2. ເປີດເມນູລັດ ແລະ ເລືອກ ຄຸນສົມບັດການຄວບຄຸມ.

3. ແກ້ໄຂຄຸນສົມບັດໃນກ່ອງໂຕ້ຕອບການຄວບຄຸມ.

ຫົວຂໍ້ທີ່ກ່ຽວຂ້ອງ

ການເຊື່ອມໂຍງແບບສຳພັດ ແລະ ແບບສຳບູນ

ການແຊກການເຊື່ອມໂຍງ

ກະລຸນາສະໜັບສະໜູນພວກເຮົາ!